ТӀаккха а, 1906—1917 шш муьрехь ахархошна ден массо а кепара агрономийн гӀо цӀеххьина чӀагӀделира, оцу юкъа догӀу ахархойн агрономийн дешар (дуккха а сов бехира эвланашкахь агрономаш, агрономийн курсаш дӀайиллира, лерина юьртабахаман журналаш арахийцира), пачхьалкхан субсидеш, кредиташ, ткъа иштта правительствос Ӏуналла деш болу кооперативан болам, уггаре хьалха ахархошна юкъахь (кредитан, хьаштхойн, юьртабахаман кооперацеш). 1914 ш. Россера кооперативийн барам хилира 32975: царех кредит кооперативаш 13839, хьаштхойн – 10000, юьртабахаман – 8576, кхин ерш а. Кооперативийн барамца Росси Германел бен ца оьшура. 1916 ш. кооперативийн барам 47 эз. кхечира, 1918 ш. 50-53 эз.И.Ӏ.к. волчу О.Елютина яздо: «1917 шо долалуш ерриг тайпана кооперативийн барам герга бахара 50 000 (25 000 хьаштахойн йукъаралла, 16 500 кредитан кооперативаш, 6000 юьртабахаман йукъараллаш, 2400 юьртабахаман доттагӀаллаш, 3000 даьттадоккху артелаш, 1500—2000 артель сурсаташ деш а, пхьолгӀанаш а). Царна юкъахь вара 14 миллион гергга стаг. … ЧӀогӀа сиха кхуьура юьртабахаман кооперативаш. Церан барам XX бӀешеран хьалхарчу 15 шарахь тӀекхийтира 44-зза». С. Масловн хета, 1917 ш. 1 январехь махкахь 10,5 млн кредитан кооперацин декъашхо хилла хилар санна, ткъа хьаштахойн 3 млн гергга. Доьзалшца цхьаьна хуьлу 70-75 млн Российн гражданаш (40 % гергга бахархой) кооперацица уьйр йолу.